Omvendt betalingspligt betyder, at det er købers ansvar at beregne og betale momsen. Hvis du køber varer fra en momsregistreret virksomhed i et andet EU-land, skal du derfor selv beregne og betale momsen i Danmark – det kaldes også for EU-moms og erhvervelsesmoms. Der gælder særlige regler for, hvornår der er omvendt betalingspligt, samt hvad du skal være opmærksom på som køber og sælger.